text: Top-nazists Merceredes budt op i 2,9 mio. kr.
  25 maj 2015 kl. 09.51
  En Mercedes 320 Chabriolet, som angiveligt har tilhørt top-nazisten Reinhard Heydrich, blev budt op i 2,9 millioner kroner, da der mandag var på auktion i Vejle, men fik ikke hammerslag. Bilen kommer under hammeren igen senere i dag.
  Ejeren, Lauritz Lauritzen fra Hobro, fortæller til TV SYD, at hans mindstepris er 3,4 mio. kr. Derfor blev klenodiet i første omgang trukket tilbage.
  Men bilen kommer under hammeren senere mandag. Det forlyder bl.a. at der er museer fra bla. Prag, som er meget interesseret.
  Classic Race Aarhus & BCA Auction star bag den første International Classic, Sport & Luxury auktion. Der ventes op mod 1000 på pladsen med de mange biler.
  - Vi forventer, at der bliver solgt biler for flere millioner ? pr. styk, fortæller Frederik Roland fra Classic Race Aarhus, som er medarrangør.
  Han peger f.eks. på syv Ferrarier og flere Porscher, som ventes at kunne give en fornuftig brugtpris.
  Og så er der klenodiet: En Mercedes 320 Chabriolet, som næsten med sikkerhed er den bil, som top-nazisten Reinhard Heydrich blev dræbt i ved et attentat. Reinhard Heydrich var manden, der stod bag jøde-forfølgelserne under Anden Verdenskrig.
  Bilen tilhører Lauritz Lauritzen fra Hobro. Han er 99 pct. sikker på, at bilen har tilhørt top-nazisten.
  Bilen havde været opbevaret i et træskur, på en ejendom ved Skælskør, på Vestsjælland i 21 år. Alt meget faldefærdigt. Træskuret var faldet sammen om bilen, eller resterne af den, Den blev trukket fri med en traktor og sat til salg, fortæller han på sin hjemmeside.
  Lauritz Lauritzen købte bilen i 1980 ? og har brugt mange år på at bevise ægtheden.
  Nazi-Merceren blev budt op i 2,9 millioner kroner - og det ville Lauritz Lauritzen ikke sælge klenodiet for...
  Hør Lauritz Lauritzen fortæller om sin bil. (Varighed: 1:41)
  